Не толькі ткацтвам, але і вышыўкай здзівіла Ракавецкая сельская бібліятэка-клуб (Смаргонскі раён). Метадыст аддзела бібліятэчнага маркетынгу Смаргонскай раённай бібліятэкі Аксана Мамай распавяла: “На вечарыне “І тчэ, забыўшыся, рука…” была прэзентавана перасоўная выстава твораў пажылых людзей. Бібліятэкар Марыя Шэлег пазнаёміла прысутных з гісторыяй ткацтва, з сімволікай ягоных арнаментаў. Распавяла пра вышыўкі, выкананыя па розных тэхналогіях. Сярод іх — макрамэ, тамбурнае шво, рышэлье, беларускі арнамент. А існавалі яшчэ старадаўнія скандынаўскія тэхнікі. Шэраг прадметаў на выставе выкананы менавіта ў гэтых тэхніках”.